

PROJEKTS uz 16.08.2023.

domē: 23.08.2023.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2023. gada 23. augustā **Nr.**«DOKREGNUMURS»

**Par nekustamā īpašuma “Kāpas iela 26” izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 01.08.2023. sagatavotu aktu Nr. 3246339/0/2023-AKT (turpmāk – Akts) par pašvaldības nekustamā īpašuma “Kāpas iela 26”, kadastra numurs 8044 005 0783, kas sastāv no neapbūvētas zemes vienības, kadastra apzīmējums 8044 005 0764, platība 0,3779 ha, adrese – Kāpas iela 26, Kadaga, Ādažu pag., Ādažu nov. (turpmāk - Īpašums), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 02.08.2023. sēdē (prot. Nr. ĀNP/1-7-14-2/23/24).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 25.01.2023. lēmumu Nr. 19 “Par nekustamo īpašumu atsavināšanu “Kāpas iela 26” un “Elīzes iela 1”, Kadaga” Īpašums tika nodots atsavināšanai.
2. Īpašuma tirgus novērtējumu veica sertificēts vērtētājs SIA “Maks V vērtēšana” (reģistrācijas Nr. 40003922864) un tirgus vērtība vērtēšanas dienā 22.02.2023. ir EUR 37 500,-.
3. Īpašuma izsoles noteikumi Nr. ĀNP/1-7-14-1/23/20 (turpmāk – Izsoles noteikumi) tika apstiprināti ar Komisijas 29.06.2023. lēmumu (prot. Nr. 23/19).
4. Sludinājums par Īpašuma izsoli, tai skaitā Publiskas personas mantas atsavināšanas likuma 12. pantā paredzētā informācija, 29.06.2023. tika publicēta pašvaldības tīmekļvietnē [www.adazunovads.lv](http://www.adazunovads.lv), 27.06.2023. – izdevumā "Latvijas Vēstnesis" (oficiālās publikācijas Nr. 2023/125.IZ11) un paziņojums par izsoli tika izlikts labi redzamā vietā pie Īpašuma.
5. Īpašuma elektroniskās izsole sākās 30.06.2023. plkst.13.00 un noslēdzās 31.07.2023. plkst. 13.00. No Akta izriet, ka izsolei bija autorizēts viens dalībnieks SIA “SIVS” (Reģ. Nr. 44103077123), kurš ar 1. soli nosolīja augstāko cenu (EUR 38 500,-) un atbilstoši Izsoles noteikumu 6.2. punktam viņš ir atzīstams par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu EUR 38 500,- (trīsdesmit astoņi tūkstoši pieci simti *euro*).
6. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 02.08.2023. lēmumu (prot. Nr. ĀNP/1-7-14-2/22/24).
7. Saskaņā ar Izsoles noteikumu 6.2. punktu SIA “SIVS” 15.08.2023. pašvaldības kredītiestādes kontā ir samaksājis pirkuma summu EUR 34 750,-, tas ir, starpību starp par Īpašumu nosolīto cenu (EUR 38 500,-) un pirms izsoles iemaksāto nodrošinājuma summu (EUR 3 750,-).
8. Publiskas personas mantas atsavināšanas likums nosaka:
	1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
	2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
	3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.
9. Saskaņā ar Valsts ieņēmumu dienesta (turpmāk – VID) 16.08.2023. tika pārbaudīts vai nodokļu maksātājam SIA “SIVS” (reģistrācijas kods 44103077123) uz 10.08.2023. nav nodokļu un citu valsts noteikto obligāto maksājumu parādu.
10. Saskaņā ar pašvaldības nekustamā īpašuma nodokļa administrācijas sniegtajām ziņām SIA “SIVS” nav šī nodokļa maksātāju sarakstā.
11. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 146.08.2023. tika pārbaudītas ziņas par SIA “SIVS” un par patiesā labuma guvēju, un sankciju sarakstos tie nav atrasti.

Pašvaldība secina, ka 31.07.2023. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, 30. panta pirmo daļu, 34. panta otro daļu un 36. panta pirmo daļu, Izsoles noteikumu 6.2. punktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma ar kadastra numuru 8044 005 0783, kas sastāv no zemes vienības ar kadastra apzīmējumu 8044 005 0764, platība – 0,3779 ha ar adresi – Kāpas iela 26, Kadaga, Ādažu pag., Ādažu nov. - 31.07.2023. noslēgušās 2. izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 3246339/0/2023-AKT (pielikumā), kas 01.08.2023. sagatavots elektronisko izsoļu vietnē <https://izsoles.ta.gov.lv>.
2. Slēgt pirkuma līgumu par 1.punktā noteikto nekustamo īpašumu ar SIA “SIVS” (reģ. Nr. 44103077123), juridiskā adrese: Rūpniecības iela 25 – 43, Valmiera, Valmieras nov., LV-4201, par pirkuma summu EUR 38 500,- (trīsdesmit astoņi tūkstoši pieci simti *euro*).
3. Pašvaldības mantas iznomāšanas un atsavināšanas komisijai līdz 28.08.2023. publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un līdz 01.09.2023. uzaicināt SIA “SIVS” noslēgt Īpašuma pirkuma līgumu.
4. Centrālās pārvaldes Juridiskajai un iepirkumu nodaļai līdz 12.09.2023. sagatavot parakstīšanai 2. punktā noteikto līgumu.
5. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, NĪN, GRN, IDR,

 info.sivs@gmail.com - @

*Cielava, 27343916*